Bakalaro lagūna

Bakalaro lagūna () – ilga lagūna Meksikos pietryčiuose, Jukatano pusiasalyje, Kintana Roo valstijoje, 35 km į šiaurės vakarus nuo Četumalio. Nusidriekusi iš šiaurės rytų į pietvakarius 45 km, plotis iki 2 km.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Krantai žemi, pelkėti, gausu salų ir protakų.

Protakų tinklu Bakalaro lagūna jungiasi su Hondo upe ir Četumalio įlanka. Yra povandeninių senotų. Lagūnoje yra stromatolitų, kurių amžius 6–10 milijonų metų. Bakalaro lagūnos stromatolitų sistema didžiausia pasaulyje, esanti gėlavandeniame telkinyje.GISCHLER, EBERHARD; GIBSON, MICHAEL A.; OSCHMANN, WOLFGANG (2008). «Giant Holocene Freshwater Microbialites, Laguna Bacalar, Quintana Roo, Mexico». Sedimentology, 55 (5): 1293–1309. 


Lagūnos pakrantėje įsikūręs Bakalaro miestas.

 Šaltiniai 

Kategorija:Meksikos lagūnos